EkBass/fiwiki-20250220-pages-articles huggingface dataset:
Jalkapallon naisten SM-sarjakausi 1995

Jalkapallon naisten SM-sarjakausi 1995 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa FC Kontu ja pronssia Malmin Palloseura. Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan I divisioonan kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan I divisioonaan. ==Runkosarja== ==Loppusarja== ==Karsintasarja== ==Lähteet== Luokka:Kansallinen liiga -kaudet Luokka:Jalkapallosarjojen kausi 1994–1995/1995
Pierre-Ambroise Bosse

Pierre-Ambroise Bosse (s. 11. toukokuuta 1992 Nantes) on ranskalainen keskimatkan juoksija, joka on erikoistunut 800 metrille. Bosse voitti matkan maailmanmestaruuden Lontoossa 2017 ajalla 1.44,67. Bosse saavutti pronssia 800 metrillä Helsingin EM-kilpailuissa 2012 ajalla 1.48,83 ja Berliinin EM- kilpailuissa 2018 ajalla 1.45,30. Hän voitti Euroopan-mestaruuden alle 20-vuotiaiden sarjassa 2011 ja alle 23-vuotiaissa 2013. Lisäksi hän on sijoittunut 800 metrillä seitsemänneksi Moskovan MM-kilpailuissa 2013, kahdeksanneksi Zürichin EM-kilpailuissa 2014, viidenneksi Pekingin MM- kilpailuissa 2015 ja Amsterdamin EM-kilpailuissa 2016 sekä neljänneksi Rio de Janeiron olympialaisissa 2016. Toruńin sisäratojen EM-kilpailuissa 2021 hän oli 800 metrillä kuudes. Lontoon olympialaisissa 2012, Dohan MM-kilpailuissa 2019 ja Tokion olympialaisissa 2021 hän karsiutui 800 metrin välierissä. Elokuussa 2017, vain muutama viikko MM-voittonsa jälkeen, Bosse joutui kolmen miehen pahoinpitelemäksi Ranskassa ja joutui lopettamaan kilpailukautensa saatuaan murtumia kasvoihinsa. Bosse juoksi 800 metrin Ranskan ennätyksen 1.42,53 Monacossa 18. heinäkuuta 2014. Sisäradoilla hän on juossut matkan ajassa 1.45,95 (2021). Hän juoksi 1 000 metrin alle 23-vuotiaiden Euroopan ennätyksen 2.15,31 Ostravassa kesäkuussa 2014. Joulukuussa 2023 Bosse kertoi lopettavansa kilpauransa. Huhtikuussa 2024 hän sai yhden vuoden urheilun toimintakiellon laiminlyötyään olinpaikkatietojensa ilmoittamisen. Häneltä oli jäänyt väliin kolme dopingtestiä syyskuun 2022 ja kesäkuun 2023 välillä. Hänen viimeinen kilpailutuloksensa oli heinäkuulta 2022. == Lähteet == == Aiheesta muualla == Luokka:Ranskalaiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut ranskalaiset Luokka:Vuonna 1992 syntyneet Luokka:Elävät henkilöt
Bedhead

Bedhead oli yhdysvaltalainen indie rock-yhtye, joka perustettiin Dallasissa vuonna 1991. Yhtyeen musiikki oli yleensä vaimeaa moniäänistä musiikkia, jossa oli yksilinjaisia melodioita soittettuna kolmella sähkökitaralla ja sähköbassolla, ja siksi heitä verratiinkin The Velvet Undergroundiin. Yhtyeen kappaleita oli yleensä vaikea tulkita, ja kriitikot luonnehtivat genreä nimellä "slow-core". Bedhead erosi muista rockyhtyeistä soittamalla 7/8 tai 5/4 tahtilajiin yleisen 4/4 sijasta. Hajoamiseen jälkeen vuonna 1999 Matt ja Bubba Kadane perustivat uuden yhtyeen nimeltä New Year, jonka tyyli oli samanlaista kuin Bedheadin. == Jäsenet == * Matt Kadane - kitara, laulu * Bubba Kadane - kitara, laulu * Tench Coxe - kitara * Kris Wheat - basso * Trini Martinez - rummut == Diskografia == === Albumit === *1994 - WhatFunLifeWas *1996 - Beheaded *1998 - Transaction de Novo === EP:t === *1994 - 4songCDEP19:10 *1996 - The Dark Ages *1998 - Lepidoptera *2000 - Macha Loved Bedhead === Singlet === *1992 - Bedside Table/Living Well *1993 - The Rest of the Day/I'm Not Here *1998 - Lepidoptera/Leper Luokka:Yhdysvaltalaiset indie rock -yhtyeet Luokka:Post-rock-yhtyeet
Slim Burna

Gabriel Soprinye Halliday (s. 11. huhtikuuta 1988 Essex, Englanti), taiteilijanimeltään Slim Burna, on nigerialainen muusikko, laulaja, rap- artisti ja musiikkituottaja. == Lapsuus == Gabriel Soprinye Halliday syntyi vuonna 1988 Essexissä ja palasi Port Harcourtiin Nigeriaan perheensä kanssa, kun hän oli kaksivuotias. == Ura == Slim Burnan debyyttialbumi I'm On Fire julkaistiin hänen syntymäpäivänään 11. huhtikuuta 2013. == Diskografia == * The Streets Mixtape Vol. 1 (2011) * The Streets Mixtape Vol. 2 (2011) * The Streets Mixtape Vol. 3 (2012) * I'm On Fire (2013) == Lähteet == == Aiheesta muualla == * * Slim Burna Twitter -sivustolla Luokka:Hip hop -artistit Luokka:Nigerialaiset muusikot Luokka:Poplaulajat Luokka:Reggaemuusikot Luokka:Juutalaiset hip hop -artistit Luokka:Vuonna 1988 syntyneet Luokka:Elävät henkilöt
Antero Kipunen (ei mistään kotoisin)

Antero Kipunen (ei mistään kotoisin) on teatteriohjaaja Petri Lehtisen ja näyttelijä-muusikko Reino Nordinin näytelmäsuomennos newyorkilaisen Will Enon palkitusta teoksesta Thom Pain (based on nothing). Monologinäytelmä sai ensi- iltansa huhtikuussa 2013 Suomen Kansallisteatterin Omapohjassa ja lisänäytökset nähdään marraskuussa 2013 Ryhmäteatterin Pengerkadun näyttämöllä. Esityksen on ohjannut Petri Lehtinen ja Antero Kipusta näyttelee Reino Nordin. == Aiheesta muualla == * Antero Kipusen arvio Helsingin Sanomissa Luokka:Suomalaiset näytelmät‎
Kälkäjärvi

Kälkäjärvi () on Muurmannin radan rautatieasema ja asutuskeskus Venäjällä Karjalan tasavallan Louhen piirin Ambarnyin kunnassa. Se sijaitsee samannimisen järven rannalla 18 kilometriä Ambarnyista luoteeseen. Asemanseudulla on 34 asukasta (vuonna 2013)Generalnyi plan, s. 11.. ==Historia== Kälkäjärven kylä mainitaan ensimmäisen kerran vuonna 1723. Sen venäjänkielinen nimitys perustuu sukunimeen Bojarin. Vitsataipaleen volostiin kuuluneessa kylässä oli 1900-luvun alussa 17 taloa ja 139 asukasta. Neuvostoaikana perustettiin Kälkäjärven kyläneuvosto, johon kuuluivat myös Kaarnisjärven (Voronskoje), Karvinjärven (ven. Topornaja), Konnun (Konda), Naarvajärven (Narvozero), Pirttijärven (Pirtozero), Ruuhiniemen (Ruhnavolok) ja Vitsataipaleen karjalaiskylät sekä joukko Muurmanskin radan asutuksia. Kälkäjärven asema on perustettu Muurmannin radan rakentamisen yhteydessä ensimmäisen maailmansodan aikana. Sen kaakkoispuolella sijaitseva Kälkäjärven kylä on nykyään autiona. ==Asemataajama== Kälkäjärven rautatieasemalla pysähtyvät Vienan Kemin ja Louhen väliset paikallisjunatGeneralnyi plan, s. 55.. Sen kautta kulkee myös Pietarin ja Murmanskin väliseltä M18-valtatieltä Ambarnyiin ja Enkijärvelle haarautuva tie. Asemataajama koostuu kortteleittain rakennetuista matalista asuintaloista. Palveluihin kuuluu kauppa.Generalnyi plan, s. 14. Lähistöllä sijaitsee hiekka- ja soralouhosGeneralnyi plan, s. 31.. ==Lähteet== * ===Viitteet=== Luokka:Louhen piirin asutut paikat
Jalkapallon naisten SM-sarjakausi 1991

Jalkapallon naisten SM-sarjakausi 1991 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Herttoniemen Toverit ja pronssia Tampereen Ilves. Kausi pelattiin 10 joukkueen kaksinkertaisena runkosarjana, minkä jälkeen neljä parasta joukkuetta pelasivat yksinkertaisen loppusarjan. Runkosarjan toiseksi viimeinen pelasi yksinkertaisen karsintasarjan I divisioonan kolmen lohkovoittajan kanssa, mistä selvisi kaksi parasta joukkuetta SM-sarjaan. Runkosarjan viimeinen joukkue putosi suoraan I divisioonaan. Edelliskaudella mestaruuden voittanut Helsinki United luopui sarjapaikastaan ja tilalle nostettiin FC Kuusysi. ==Runkosarja== ==Loppusarja== S Joukkue O V T H TM PM ME Pist 1\. Helsingin Jalkapalloklubi 3 2 0 1 5 4 +1 8 (4) 2\. Herttoniemen Toverit 3 2 1 0 6 2 +4 7 (2) 3\. Tampereen Ilves 3 0 2 1 1 2 −1 5 (3) 4\. FC Kontu 3 0 1 2 0 4 −4 2 (1) Joukkueet saivat bonuspisteitä seuraavasti: Runkosarjan voittaja 4, toinen 3, kolmas 2 ja neljäs 1 pisteen. ==Karsintasarja== ==Lähteet== Luokka:Kansallinen liiga -kaudet Luokka:Jalkapallosarjojen kausi 1990–1991/1991
Punarintapyy

Punarintapyy (Arborophila mandellii) on Itä-Aasiassa tavattava uhanalainen aitokanoihin kuuluva kanalintu. ==Koko ja ulkonäkö== Kooltaan punarintapyy voi kasvaa noin 28 cm pitkäksi. Laji on selästään ja siivistään harmaa punaruskein kuvioinnein. Selkeä tuntomerkki on oranssi pää ja rinnan leveä punaruskea juova. Punarintapyyn vatsa ja alarinta ovat väriltään harmaat punaruskein juovin. Linnun nokka on musta ja jalat punertavat. ==Levinneisyys== Punarintapyytä tavataan Intian pohjoisosista Länsi-Bengalin, Sikkimin ja Arunachal Pradeshin osavaltioista, Bhutanista ja Kiinasta. Lajin elinympäristöä ovat ainavihantien vuoristometsien, kuten bambumetsien aluskasvillisuus tyypillisesti noin 350-2 500 metrin korkeudessa. Tällä hetkellä punarintapyykannan kooksi arvioidaan 80 000-140 000 sukukypsää yksilöä. Lajin kantaa uhkaa elinympäristöksi sopivien metsien hakkuut erityisesti Intiassa. Muita uhkia ovat metsästys ja karjankasvatus. Lajin lisääntymisaika on keväällä. ==Lähteet== Luokka:Aitokanat
Ubangi

Ubangi (Oubangi) on Kongojoen oikeanpuoleinen sivujoki keskisessä Afrikassa. Se alkaa Etelä-Sudanin ja Kongon demokraattisen tasavallan eli Kinshasan Kongon rajalta Mbomou- ja Uele-nimisinä haaroina, jotka yhtyvät Kinshasan Kongon ja Keski-Afrikan tasavallan rajalla Ubangiksi. Joki jatkuu Kinshasan Kongon ja Brazzavillen Kongon rajajokena. Se laskee Kongojokeen Mbandakan lounaispuolella. Joen pituus on 2 250 kilometriä Uelea pitkin mitaten.WSOY Iso tietosanakirja 10, s. 10. WSOY, 1997. ISBN 951-0-20163-4. == Lähteet == == Aiheesta muualla == Luokka:Afrikan joet Luokka:Kongojoen vesistö Luokka:Kongon demokraattisen tasavallan joet Luokka:Kongon tasavallan joet Luokka:Rajajoet Luokka:Seulonnan keskeiset artikkelit
François Englert

François Englert (6. marraskuuta 1932 Etterbeek, Belgia)François Englert on belgialainen teoreettinen fyysikko, joka vuonna 1964 esitti Robert Broutin kanssa julkaisemassaan paperissa, samana vuonna samanlaisen teorian tehneen Peter Higgsin mukaan nimetyn Higgsin mekanismin. Englert jakoi Higgsin kanssa vuoden 2013 Nobelin fysiikanpalkinnon. == Elämäkerta == Englert syntyi vuonna 1932 ja opiskeli Brysselin vapaassa yliopistosta, josta valmistui tohtoriksi vuonna 1958. Hän toimi tämän jälkeen assistenttina vapaassa yliopistossa ja jatkoi sieltä Cornellin yliopistoon, jossa hän toimi tutkimusassistenttina 1959–1960 ja apulaisprofessorina 1960–1961. Englert palasi vuonna 1961 Brysselin vapaaseen yliopistoon ja sai sieltä professorin paikan 1964. Samana vuonna hän julkaisi Robert Broutin kanssa artikkelin ”Broken Symmetry and the Mass of Gauge Vector Mesons”, jossa he esittivät teorian, joka ennusti niin sanotun Higgsin bosonin olemassaolon. Hieman myöhemmin samana vuonna Peter Higgs julkaisi heistä riippumattoman artikkelin, jossa hän esitteli samantapaisen teorian. Englert johti vuosina 1980–1998 Broutin kanssa Brysselin vapaan yliopiston teoreettisen fysiikan tutkimusryhmää. Englert jäi eläkkeelle 1998 ja on toiminut sen jälkeen emeritusprofessorina. Englert on palkittu työstään useasti. Vuonna 2004 hän jakoi Broutin ja Higgsin kanssa Wolfin palkinnon ja vuonna 2013 Higgsin ja CERN-tutkimuskeskuksen kanssa Asturian ruhtinaan palkinnon. CERN oli vuoden 2012 lopulla tehnyt löydöksen, joka oli vahvistanut Higgsin bosonin olemassaolon. Higgs ja Englert saivat vuoden 2013 aikana vielä Nobelin fysiikanpalkinnon. == Lähteet == == Aiheesta muualla == *Egnlertin ja Broutin artikkeli ”Broken Symmetry and the Mass of Gauge Vector Mesons” *Vuoden 2013 fysiikan Nobel-palkinnon lehdistötiedote Luokka:Belgialaiset fyysikot Luokka:Nobelin fysiikanpalkinnon saajat Luokka:Vuonna 1932 syntyneet Luokka:Elävät henkilöt
Jaurakkajärvi (Pudasjärvi)

Jaurakkajärvi on Iijoen vesistöön kuuluva pieni järvi Pudasjärvellä Pohjois- Pohjanmaalla. Järven pinta-ala on noin 6,5 km2, ja sen korkeustaso on 124,8 metriä merenpinnan yläpuolella. Järvi laskee Korpijokea pitkin pieneen Pelttarinjärveen ja siitä edelleen Jongunjärveen. Rantaviivaa järvellä on 27,63 km. Suurimmat saaret ovat Lehtosaari, Niskasaari, Honkasaari ja Kotisaari. Järvessä on useita yli 10 metrin syvänteitä. Jaurakkajärven vedenlaatu on hyvä. Järveen laskevista vesistöistä suurin on Korpijoki, joka tuo vesiä aina Puolangan ja Suomussalmen puolelta saakka. Muita järveen laskevia vesistöjä ovat Puhosjoki, Rupunoja ja Halmeoja. Järven kalakantaan kuuluvat muun muassa hauki, ahven ja särki. Nykyisin järvessä on myös kuhia. ==Lähteet== Luokka:Korpijoen valuma-alue Luokka:Pudasjärven järvet
Jaurakkajärvi

Jaurakkajärvi voi tarkoittaa seuraavia: * Jaurakkajärvi, järvi Kuhmossa * Jaurakkajärvi, järvi Pudasjärvellä * Jaurakkajärvi, kylä Pudasjärvellä. Luokka:Järvien täsmennyssivut
Australiansorsa

Australiansorsa (Tadorna tadornoides) on sorsalintu. Se luokitellaan joskus sukuun Casarca. ==Ulkonäkö ja koko== Australiansorsa on 55–73 cm pitkä. Koiras painaa noin 1 500 grammaa ja naaras noin 1 300 grammaa. Koiraalla on musta pää ja kaula. Kaulassa on valkoinen rengas, ja joskus myös nokan tyvellä on valkoinen rengas. Yläpuoli on pääosin musta, alapuoli tummanruskea ja rinta kanelinruskea. Naaraalla on valkoinen silmärengas ja pähkinänruskea rinta. ==Levinneisyys== Australiansorsaa tavataan Australiassa ja Uudessa- Seelannissa. Sen populaatio on suuri ja kannankehitys nouseva. Laji on luokiteltu elinvoimaiseksi. ==Elinympäristö== Australiansorsa suosii makean veden ympäristöjä. Suolaisissa vesistöissä se vaatii makean veden läheisyyttä. ==Lisääntyminen== Australiansorsa pesii usein suuressa puunkolossa. Se pesii heinä–joulukuussa. Naaras munii 10–14 munaa, joita se hautoo yksin 33 vuorokautta koiraan puolustaessa pesäpaikkaa. ==Ravinto== Australiansorsa käyttää kasvinosia, joita se laiduntaa maalla tai matalassa vedessä. Se syö myös leviä, hyönteisiä ja nilviäisiä. ==Lähteet== Luokka:Ristisorsat
Rum Cay

Rum Cay on saari Bahamalla. Rum Caylla asuu vajaa 60 ihmistä saaren etelärannan kylässä Port Nelsonissa. Rum Cay muodostaa on paikallishallintoalueensa, johon kuuluu myös asumaton naapurisaari Conception. Rum Cayn alkuperäisasukkaat kutsuivat saarta nimellä Mamana. Kristoffer Kolumbus antoi saarelle toisella matkallaan nimen Santa Maria de la Concepción. Nykyisen nimensä saari on saanut lähelle haaksirikkoutuneen laivan lastista. Espanjalaiset orjuuttivat saaren alkuperäisväestön ja Rum Cay oli asumaton 1700-luvulle saakka jolloin englantilaiset saapuivat saarelle keräämään suolaa ja viljelemään ananasta. Enimmillään saarella oli 5 000 asukasta, mutta kilpailu ja luonnonkatastofit kuten hurrikaanit vähitellen tuhosivat saaren viljelmät. Vuonna 1861 sotalaiva HMS Conqueror upposi Rum Cayn edustalle ja se on nykyään suosittu sukelluskohde. ==Lähteet== Luokka:Bahaman saaret Luokka:Bahaman alueet
Uddjaure

Uddjaure on järvi Ruotsin Lapissa Arjeplogin kunnassa tunturiylängöllä Storavan- ja Hornavanjärvien välissä. Sen laajuus on 252 km² ja suurin syvyys 25 metriä. Sen on 418–420 metrin korkeudessa merenpinnasta.WSOY Iso tietosanakirja 10, s. 11, WSOY 1997 ISBN 951-0-20163-4 == Lähteet == Luokka:Norrbottenin läänin järvet Luokka:Arjeplogin kunta Luokka:Skelleftejoen vesistö
Kimmo Aho

Kimmo Ville Aho (s. 11. kesäkuuta 1935 Helsinki) on suomalainen lääkäri. Ahon vanhemmat olivat ylikamreeri Uuno Wilhelm Aho ja Helvi Siviä Niku-Paavola. Hän avioitui 1959 Maria-Theresia Wieserin kanssa. Aho tuli ylioppilaaksi Helsingin kaksoisyhteislyseosta 1953, valmistui lääketieteen lisensiaatiksi 1960 ja väitteli lääketieteen ja kirurgian tohtoriksi 1961. Hän toimi Valtion seerumlaitoksen/Kansanterveyslaboratorion immunobiologisen laboratorion johtajana 1969–1982 ja Kansanterveyslaitoksen immunobiologisen osaston johtajana ja professorina 1982–2002. Hän tutki muun muassa reumatautien immunologiaa, genetiikkaa ja epidemiologiaa.A. Sakari Härö ja Veijo Raunio: Seerumit aseina - vastustajina mikrobit. Kansanterveyslaitoksen ja sen edeltäjien historiaa. Valtion painatuskeskus, Helsinki 1990. ISBN 951-47-4152-8. ==Lähteet== Luokka:Suomalaiset lääkärit Luokka: Suomalaiset tieteilijät Luokka:Vuonna 1935 syntyneet Luokka:Elävät henkilöt
Uele

Uele, toisinaan Uelle, on joki Afrikassa. Se on Kongojoen toisen sivujoen Ubangin lähdejoki. Sen pituus on noin 1 200 km.WSOY Iso tietosanakirja 10, s. 11, WSOY 1997 ISBN 951-0-20163-4 == Lähteet == == Aiheesta muualla == Luokka:Kongon demokraattisen tasavallan joet
Matkiva kulkuri (sketsiohjelma)

Matkiva kulkuri on suomalainen vuonna 1989 valmistunut Visa Mäkisen tuottama sketsiohjelma. Ohjelma julkaistiin VHS-kasettina. ==Sketsit ja musiikkiesitykset== Ohjelma sisältää Jope Ruonansuun esittämiä erilaisia sketsejä, joista suurin osa on julkisuuden henkilöistä tehtyjä imitaatioita ja musiikkiesityksiä. Musiikkiesitykset on merkitty kursiivilla. Suluissa tieto, jos kyseisessä sketsissä esiintyy Ruonansuun esittämää imitointia. Livekeikka- sketseissä on imitaatioiden lisäksi Ruonansuun esittämiä vitsejä, jotka on merkitty sulkuihin tekstillä stand up-komiikka. * Intro: Severi Suhonen (Esa Pakarinen), M.A. Numminen (imitaatio) * Suunnistaja * Mauno Koivisto (imitaatio) * Pekka Tiilikainen ja Holmenkollenin talviolympialaiset (imitaatio) * Meripoikamies (musiikkiesitys albumilta Matkiva kulkuri) * Alko tiedottaa I * Johannes Virolaisen puhe (imitaatio) * Ensio Itkonen (imitaatio) * Pankkiautomaatti: Kaljakori * Woman-Oilin öljysheikki (parodia Karpolla on asiaa -ohjelmassa esiintyneestä Nilsiän oljysheikkinä tunnetusta Tauno Kuosmasesta Hahmo esintyi aiemmin jo vuonna 1987 Mäkisen tekemässä videokasetille julkaistussa Aikuisten viihde-spaketti -ohjelmassa.) * Johannes Virolainen (imitaatio) * Pankkiautomaatti: Nainen * Tupakoiva meteorologi (sketsi) (Pentti Fagerholm, imitaatio) * Alko tiedottaa II * Lapin juntti (musiikkiesitys. Kappale Sleepy Sleepersin albumilta Turakaisten paratiisi, alkuperäinen kappale Lapin tango. Kappaleessa Ruonansuu esiintyi vierailevana artistina, ja imitoi Spede Pasasta.) * Alko tiedottaa III * LivekeikkaNämä olivat lavastettuja käsikirjoitettuja kohtauksia.: ** Esittely ** Severi Suhonen (Esa Pakarinen) (imitaatio) ** Spede Pasanen (imitaatio) ** Risto Mäkelä (imitaatio) ** Laihialla (stand up-komiikka) ** Ruotsalaisessa koulussa (stand up-komiikka) * Herätys * Humalainen grillikioskilla * Livekeikka: ** Eduskuntatalon ovi (musiikkiesitys albumilta Matkiva kulkuri, imitaatio M. A. Numminen) * Piilokamera senssipuhelimessa (Spede Pasanen, Nasse-setä, Ensio Itkonen, Niilo Tarvajärvi, Juice Leskinen -imitaatiot. Ruonansuu on kertonut sketsin taustasta vuonna 2002 julkaistussa kirjassa Jopen pahimmat.) * Matkiva kulkuri (musiikkiesitys albumilta Matkiva kulkuri, sisältää useita imitaatioita) * Livekeikka: ** Esittely ** Veikko ja Pekka Vennamo (imitaatio) ** Johannes Virolainen (imitaatio) ** Ele Alenius (imitaatio) ** Mauno Koivisto (imitaatio) ** Spede Pasanen (imitaatio) ** Ensio Itkonen (imitaatio) ** Papan kanssa rannassa (stand up-komiikka) ** Jaakko Teppo (imitaatio) ** Radio-ohjelmat (Pentti Fagerholm, Niilo Tarvajärvi) (stand up-komiikka, imitaatio) * Lopputekstien jälkeen pilalle menneet kohtaukset: Pekka Tiilikainen ja Holmenkollenin talviolympialaiset, Johannes Virolainen, M. A. Numminen, Severi Suhonen ==Lähteet== Luokka:Vuoden 1989 suomalaiset elokuvat Luokka:Suomalaiset lyhytelokuvat Luokka:1980-luvun suomalaiset sketsisarjat Luokka:Visa Mäkisen ohjaamat elokuvat Luokka:Jope Ruonansuu Luokka:Suoraan videolle julkaistut elokuvat
Kurt Uggeldahl

Kurt Arvid Uggeldahl (15. elokuuta 1932 Helsinki – 28. helmikuuta 1988 Espoo)Kuolleita (maksullinen artikkeli) Helsingin Sanomat 19.3.1988, HS Aikakone. Viitattu 15.5.2018. oli suomalainen diplomaatti, koulutukseltaan valtiotieteiden maisteri. Hän toimi ulkoasiainhallinnossa vuodesta 1958 ja oli suurlähettiläs Pretoriassa 1971–1974, Teheranissa ja Islamabadissa 1974–1979, sitten ulkoministeriön protokollaosaston päällikkö 1979–1982, suurlähettiläs Ottawassa 1983–1985 sekä pääkonsuli Los Angelesissa 1985–1986.WSOY Iso tietosanakirja 10, s. 13, WSOY 1997 ISBN 951-0-20163-4 == Lähteet == Luokka:Suomen suurlähettiläät Luokka:Vuonna 1932 syntyneet Luokka:Vuonna 1988 kuolleet
Ugra

Ugra on vanha venäjänkielinen kansannimitys, joka tarkoittaa itäisimpiä suomensukuisia kieliä puhuvia kansoja, obinugrilaisia ja unkarilaisia.WSOY Iso tietosanakirja 10, s. 13, WSOY 1997 ISBN 951-0-20163-4 Nimityksen alkuperä liittyy mahdollisesti turkkilaiseen heimonnimeen onogur, johon Unkarin nimikin perustuu. == Lähteet == Luokka:Ugrilaiset kansat Luokka:Siperian etniset ryhmät
Ugra (joki)

Ugra on joki Venäjällä. Se on Volgan sijoen Okan vasen sivujoki. Sen pituus on 399 km. Ugran seuduilla on historiallisen ajan alusta asti asunut suomalais- ugrilaisia heimoja.WSOY Iso tietosanakirja 10, s. 13, WSOY 1997 ISBN 951-0-20163-4 == Lähteet == Luokka:Venäjän joet
Uhku

Uhku tarkoittaa jään päälle nousseen veden ja lumen sekaista hyhmää. Se voi tarkoittaa myös maan jäätyneen pintakerroksen alle jäänyttä vettä, joka tihkuu maan pinnalle ja tekee jääkerroksen ja joka purkautuessaan saattaa rikkoa maankamaran.WSOY Iso tietosanakirja 10, s. 14, WSOY 1997 ISBN 951-0-20163-4 Uhkuavanto eli uveavanto syntyy, kun jää rikkoutuu lumen painosta. Siitä nousee jään pinnalle vettä mutta toisaalta painuu myös veden alle happea.U. T. Sirelius: Suomalaisten kalastus II (1907), s.132–133, uusintapainos 2009, SKS, ISSN 0355-1768 == Lähteet == Luokka:Lumi Luokka:Jää Luokka:Vesi
Uhlu

Uhlu on kylä Varsinais-Suomessa Vehmaalla. Siellä on graniittilouhoksia, joista on louhittu vuodesta 1900 lähtien punaista graniittia.WSOY Iso tietosanakirja 10, s. 14, WSOY 1997 ISBN 951-0-20163-4 ==Katso myös== *Uhlun seisake == Lähteet == Luokka:Vehmaan kylät
Sysiseitikki

Sysiseitikki (Cortinarius anthracinus) on seitikkien sukuun kuuluva laji. == Ulkonäkö == Lakin keskellä on kohouma. Lakin väri vaihtelee kosteuden mukaan. Kuivana se on harmaa ja reunasta vaalea. Kosteana se on musta tai purppura. Heltat ovat aluksi vaaleanpunaruskeita ja myöhemmin ruskeita. Malto on väriltään ruskeaa, purppuranpunaista tai lilanväristä. == Elinympäristö == Sysiseitikkiä esiintyy lehdoissa, lehtomaisissa kuusikoissa ja sekametsissä. == Lähteet == == Aiheesta muualla == * UniProt, Taxonomy: Cortinarius anthracinus Luokka:Seitikit
Lauri Väärä

Lauri Kalevi Väärä (22. lokakuuta 1936 Lappeenranta – 4. marraskuuta 2021 Mikkeli) oli suomalainen teatterinjohtaja, näyttelijä ja teatteriohjaaja. ==Ura== Väärä opiskeli Suomen Teatterikoulun ohjaajalinjalla vuosina 1962–1965, jonka jälkeen hän työskenteli ohjaajana Kotkan kaupunginteatterissa 1965–1970. Ura jatkui teatterinjohtajana Lappeenrannan kaupunginteatterissa 1971–1975 ja Kotkan kaupunginteatterissa 1975–1980. Vuosina 1980–1988 Väärä oli kiinnitetty Suomen Kansallisteatteriin näyttelijäksi. Vuonna 1988 hän aloitti pestin Kouvolan Teatterin johtajana.Suomen teatterit ja teatterintekijät 1993, s. 491 Väärän dramatisointeihin lukeutuvat muun muassa Johannes Linnankosken klassikkoromaaniin pohjautuva Laulu tulipunaisesta kukasta ja Laila Hietamiehen aiheeseen perustuva Mäeltä näkyy toinen mäki. Ohjaajana hän toimi muun muassa näytelmissä Papin perhe, Anu ja Mikko, Viulunsoittaja katolla ja Kolme sisarta. Vuonna 1995 hän ohjasi musikaalin Zorbas Kouvolan Teatterissa.Timo Sokura Tanka. Viitattu 5.8.2019 Väärän rooleja olivat Higgins musikaalissa My Fair Lady, Andres näytelmässä Varkamäki ja Zilov näytelmässä Sorsajahti. Maria Jotunin näytelmässä Miehen kylkiluu hän näytteli Tuomasta ja Serpin komediassa Katarina kaunis leski dosentti Cajalénia.Suomen teatterit ja teatterintekijät 1983, s. 483 Väärä toimi opetustehtävissä Kotkan Tyttölyseossa 1967–1968 ja Katariinan lukiossa 1978–1980. Lisäksi hän antoi ohjaaja- ja näyttelijäkoulutusta kesäkursseilla. Pitkän teatteriuransa ohessa Väärä teki sivurooleja muutamassa elokuvassa ja televisiosarjassa. ==Yksityiselämä== Lauri Väärän vanhemmat olivat maanviljelijä Armas Väärä ja Miina Viiru. Hän avioitui toimittaja Teija Sopasen kanssa 1979. Liitto päättyi puolison kuolemaan 2011. ==Filmografia== ===Elokuvat=== *Kun Hunttalan Matti Suomen osti (1984) *Jäähyväiset presidentille (1987) ===Televisiotuotannot=== *Keisari ja senaattori (1963) televisioelokuva *Poikkeus ja sääntö (1965) televisioelokuva *Sisilian sitruunoita (1965) ohjaus, televisioelokuva *Lapsuuteni (1967) televisiosarja *Presidentti (1982) televisiosarja *Naimisissa, naimisista, naimisiin (1983) televisiosarja *Sydän toivoa täynnä (1998–1999) televisiosarja ==Lähteet== *Suomen teatterit ja teatterintekijät 1983, Kustannusosakeyhtiö Tammi 1983, ISBN 951-30-5727-5 *Suomen teatterit ja teatterintekijät 1993, Kustannusosakeyhtiö Tammi 1993, ISBN 951-31-0236-X === Viitteet === == Aiheesta muualla == * * *Lauri Väärä Näytelmät.fi * Lauri Väärän muistokirjoitus Helsingin Sanomissa Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset teatterinjohtajat Luokka:Vuonna 1936 syntyneet Luokka:Vuonna 2021 kuolleet
Filmiyhtymä

Filmiyhtymä Oy oli 1950–1970-luvuilla toiminut audiovisuaalisia opetus- ja koulutusmateriaaleja tuottanut yritys. Filmiyhtymä syntyi 1952 SOK:n Koulupalvelun, Maatalouskeskusten liiton, Hankkijan ja Mannerheimin Lastensuojeluliiton yhdessä omistamaksi yritykseksi. Se tuotti kouluihin, maatalousneuvontaan ja muuhun opetuskäyttöön diasarjoja, rainoja ja yli 200 opetus- ja muuta dokumentaarista lyhytelokuvaa. Lisäksi Filmiyhtymä myi myös ulkopuolisille valokuva- ja elokuva-alan resurssejaan, kuten filmilaboratoriopalveluja. 1960-luvulla Yleisradion päiväsaikaan lähettämien Koulu-TV-opetusohjelmien myötä koulujen diasarjatarve alkoi nopeasti vähetä. Filmiyhtymä ajautui vaikeuksiin, kunnes sai yksinoikeuden myydä Demolux- piirtoheittimiä suomalaisiin kouluihin ja kokoustiloihin. Niitä myytiin kymmeniä tuhansia kappaleita. 1980-luvun alussa Filmiyhtymä siirtyi Wulffin omistukseen, joka muodosti siitä yritysten neuvottelutiloja suunnittelevan ja varustavan Wulff Viestintä -yksikön. ==Lähteet== Luokka:Entiset suomalaiset elokuvayhtiöt
Einödsbach

thumb|Einödsbach Einödsbach on kylä Oberstdorfissa Saksan eteläisimmässä osassa. Se sijaitsee Birgsaun laaksossa 1 113 metrin korkeudessa. Kylä käsittää kolme taloa ja kappelin. Einödsbachin historia asuinpaikkana ulottuu vuoteen 1613. Nykyisin ympärivuotisesti asuttuna on vierasmaja, Gasthaus, joten Einödsbach on Saksan eteläisin vakituisesti asuttu paikka. Etäisyys Oberstdorfin keskustaan on noin 12 kilometriä. Saksan eteläisin piste, Haldenwanger Eck, sijaitsee 8,3 kilometriä Einödsbachista lounaaseen. 25\. toukokuuta 1987 tehty väestönlaskenta osoitti Einödsbachissa asuvan kymmenen henkeä kahdessa talossa, joten se ei enää virallisesti ole "Weiler", eli vähintään kolme asuttua taloa käsittävä pikkukylä, vaan niin sanottu "Einöde", eli erittäin vähäinen kylä. Luokka:Saksan kylät Luokka:Oberstdorf
Uijeongbu

Uijeongbu () on kaupunki Etelä-Korean luoteisosassa Gyeonggin maakunnassa Soulista 26 km pohjoiseen. Siellä on asukkaita 431 112 (2014). Se on Soulin teollisuusesikaupunki ja toimii lähiseudulla olevien sotilaallisten laitosten palvelukeskuksena.WSOY Iso tietosanakirja 10, s. 15, WSOY 1997 ISBN 951-0-20163-4 Kaupungin automaattimetro kulkee maanpinnan yläpuolella. Metrolinjan pituus on 11,067 km, ja asemia on 15.Transportation.siemens.com Se otettiin käyttöön 2012. ==Valokuvia== Uijeongbu City Knowleage and Infomation Center.JPG|Uijeongbun tieto- ja informaatiokeskus Uijeongbu Station.JPG|Uijeongbun rautatieasema U Line Train.jpg|U-linjan juna 의정부 시외, 고속버스터미널.JPG|Linja-autoasema Uijeongbu metro map-fr.svg|Metron linjakartta == Lähteet == == Aiheesta muualla == *Virallinen sivusto / / / Luokka:Etelä- Korean kaupungit
Paratiisisorsa

Paratiisisorsa (Tadorna variegata) on uusiseelantilainen sorsalintu. Se luokitellaan joskus sukuun Casarca. ==Ulkonäkö ja koko== Paratiisisorsa on 63–71 cm pitkä. Koiras painaa noin 1 700 grammaa ja naaras noin 1 400 grammaa. Koiras on väriltään noenmusta. Naaras on pähkinänruskea ja sillä on valkoinen pää. Jalat ja nokka ovat mustat. ==Levinneisyys== Paratiisisorsaa tavataan Uudessa-Seelannissa. Sen populaatio on suuri ja kannankehitys vakaa. Laji on luokiteltu elinvoimaiseksi. ==Lisääntyminen== Paratiisisorsa tekee pesän puun- tai kallionkoloon tai ruohotuppaiden sekaan. Pesintäkausi kestää elokuusta tammikuuhun, ja laji pesii joskus kahdesti kauden aikana. Paratiisisorsa munii 5–15 munaa, joita haudotaan 30–32 vuorokautta. Vankeudessa paratiisisorsa on risteytynyt muiden ristisorsien kanssa. ==Lähteet== Luokka:Ristisorsat
Type 63 (panssarivaunu)

Type 63 on kiinalaisvalmisteinen ilmatorjuntapanssarivaunu, jota käytettiin ja valmistettiin myös Vietnamissa. Type 63 kehitettiin Kiinassa, joka poti liikkuvan ilmatorjuntakaluston puutetta. Vaunu ei kuitenkaan täyttänyt perimmäistä käyttötarkoitustaan maajoukkojen it-suojana. Siinä on ylhäältä avonainen torni, joka suojasi vain heikosti tykkimiehistöä, eikä siinä ole tutkaa. Lisäksi ammusten jakelu jouduttiin tekemään käsin. Nämä johtivat pienen tulinopeuden ohella alhaiseen tuhoamistodennäköisyyteen (kill ratio/kill probablity). Vaunun ongelmat tekivät siitä suhteellisen helpon kohteen, esimerkiksi matalalla nopeasti lentäville vihollisen lentokoneille. Philip Trewhitt esitti ihmetyksensä panssaroituja ajoneuvoja käsitelleessä kirjassaan viitaten Type 63:n pitkään käyttöikään, vaikka se soveltui jokseenkin heikosti käyttötarkoitukseensa. Kiinassa it-psv-asetta käytettiin 1980-luvun lopulle saakka. Asetyyppi on osallistunut Vietnamin sotaan, jolloin sitä käyttivät Vietkongin sissit.Trewhitt: s. 242 Vaunumiehistön lukumäärä on 6 henkeä. Vaunun runkorakenne pohjautui Neuvostoliiton T-34:ään, jota vietiin Kiinaan suuria määriä ennen 1950-luvulla tapahtunutta maiden välistä välirikkoa. V-12 dieselmoottori on 500 hv (373 kW) tehoinen ja sallii 55 km/h enimmäisnopeuden tieolosuhteissa. Pääaseet ovat kaksi avonaisessa tykkitornissa sijaitsevaa 37 mm kanuunaa.Trewhitt: s. 242 ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 242) === Viitteet === ==Aiheesta muualla== *http://www.fas.org/man/dod-101/sys/land/row/type-63-aaa.htm *http://tanknutdave.com/the-chinese-pgz88-spaag/# *http://www.army- guide.com/eng/firm64.html *http://www.militaryfactory.com/armor/detail.asp?armor_id=94 Luokka:Kiinalaiset ilmatorjuntapanssarivaunut
Uji

Uji () on Japanin kaupunki Honshūn saarella Kansain alueella Kioton prefektuurissa. Se sijaitsee aivan Kioton eteläpuolella Ujijoen varrella Kioton allaslaakson kaakkoisosassa. Ujissa on 188 457 asukasta (vuonna 2017) ja sen pinta-ala on 67,54 neliökilometriä. Uji kehittyi Kioton ja Naran välille liikenteellisesti merkittävään paikkaan, jonne rakennettiin Ujijoen ylittävä silta eli Ujibashi. Heian-kaudella Ujista tuli keisarin sijaishallitsijoina toimineiden Fujiwarojen huvila-aluetta; huviloista on nykyaikaan saakka säilynyt Byōdō-inin temppelin feeniks-halli, joka on valittu Unescon maailmanperintöluetteloon yhdessä Ujigamin pyhäkön kanssa osana kohdetta ”muinaisen Kioton historialliset monumentit”. Loisteliaan hovikulttuurin myötä Uji toimiikin monien japanilaisen kirjallisuuden klassikoiden, Genjin tarinan, Heike monogatarin ja Man’yōshūn, tapahtumien näyttämönä. Muromachi-kaudelta lähtien kaupunki on ollut tunnettu korkealuokkaisesta teestään (Uji-cha). Kaupunkioikeudet Japanin nykyisen kuntalaitoksen puitteissa Uji sai vuonna 1951. 1960-luvulta lähtien se on kasvanut voimakkaasti Kioton asuinlähiönä. Ujia palvelevat JR Nishi-Nihonin Nara-linja, Keihan-rautateiden Uji-linja, Kintetsu-rautateiden Kioto-linja ja Kioton metron Tōzai-linja. == Kuvia == Tiedosto:Ujigami-jinja, honden.jpg|Ujigamin pyhäkön päähalli Tiedosto:Uji city center area Aerial photograph.1987.jpg|Uji vuonna 1987 Tiedosto:The River Bridge at Uji - Google Art Project.jpg|Ujijoen silta eli Ujibashi 1500-luvun sermimaalauksessa == Lähteet == == Aiheesta muualla == *Kaupungin internetsivut Luokka:Kioton prefektuurin kaupungit
Kleopatra (EP)

Kleopatra on suomalaisen rockyhtyeet Herra Ylpön & Ihmisten EP-levy. Se julkaistiin vuonna 2008 levymerkillä Sony BMG. EP sisältää nimikkoraidan ohella ennen julkaisemattoman kappaleen "Vampyyri", live-esiintymisissä taltioidut versiot kappaleista "TV:stä tuttu" ja "Loppu" sekä cover-version Hassisen Koneen kappaleesta "Jurot nuorisojulkkikset”. Nimikkokappale Kleopatra oli myös TV-sarjan Suojelijat tunnusmusiikki. == Kappaleet == # # # # # == Kokoonpano == * Herra Ylppö – laulu * Hamid Moeini – kitara * Jami Westergård – basso * Jukka Kröger – rummut ==Lähteet== Luokka:Vuoden 2008 EP:t Luokka:Herra Ylpön & Ihmisten albumit
Calabrianpaimenkoira

Calabrianpaimenkoira (Cane da Pastore Calabrese) on todennäköisesti sukupuuttoon kuollut italialainen koirarotu, joka ei koskaan ehtinyt saavuttaa FCI:n tunnustusta. Joidenkin lähteiden mukaan se olisi yhä elossa, joten sen varsinaista statusta ei ole varmistettu. == Ulkonäkö == Calabrianpaimenkoira on hieman keskikokoista kookkaampi, musta laumanvartija. Sen runko on lihaksikas ja rakenteeltaan tiivis, ja sen luusto on tasapainoinen. Karvapeite on pitkä eikä sen tule olla aaltoileva, ja se muuttuu kesäisin kuumimman sään aikana sävyltään hieman punertavaksi. Säkäkorkeus vaihtelee 63–65 cm välillä.Vinattieri, F. Italian Breeds of Dogs: Calabrese Sheperd - Cane da Pastore Calabrese. Agrarian Instruction Online. Viitattu 8.10.2013. == Luonne ja käyttäytyminen == Rodulle on tyypillistä äärimmäinen rohkeus ja pelottomuus - ominaisuudet, joita lammaslaumaa susilta puolustavalta koiralta vaaditaan. Laumanvartijana se on erittäin valpas ja luotettava, ja on omistajaansa kohtaan hyvin uskollinen. == Alkuperä == Calabrianpaimenkoiran esi-isät olivat joidenkin asiantuntijoiden mukaan Calabriaan saapuneiden kreikkalaisten koiria, mahdollisesti kreikanpaimenkoiria tai epeiroksenmolosseja. Joka tapauksessa rotu on hyvin vanha, ja sitä esiintyi kotiseudullaan vuosisatojen ajan. 1800- ja 1900-luvuilla sitä on kuvattu alueen kirjallisuudessa. Vuonna 1972 Cosenzassa järjestettiin koiranäyttely, jonne seitsemän rodunedustajaa tuotiin esitteille siinä toivossa, että calabrianpaimenkoira saisi Italiassa kansallisen tunnustuksen. Rodun lukumäärä alkoi kuitenkin jyrkästi laskea susien hävittyä alueelta, ja se saattaa hyvinkin olla jo sukupuuttoon kuollut. == Lähteet == === Viitteet === Luokka:Italialaiset koirarodut Luokka:FCI:n ulkopuoliset rodut Luokka:Vuoristokoirat
Ulfborg-Vemb

Ulfborg-Vemb oli vuoteen 2007 kunta Tanskassa Länsi-Jyllannissa entisessä Ringkøpingin amtissa. Sen pinta-ala oli 225 km², ja asukkaita siellä oli 7 101 (1996). Kunnan nähtävyyksiä olivat Nørre Vosborgin kartano, St. George -museo Thorsmindessä Bøvnin klintillä.WSOY Iso tietosanakirja 10, s. 20, WSOY 1997 ISBN 951-0-20163-4 Ulfborg-Vembin kunta muodostettiin vuoden 1970 kuntauudistuksessa seuraavista pitäjistä: * Bur (Hjermin kihlakunta) * Gørding (Hjermin kihlakunta) * Husby (Ulfborgin kihlakunta) * Madum (Ulfborgin kihlakunta) * Staby (Ulfborgin kihlakunta) * Sønder Nissum (Ulfborgin kihlakunta) * Ulfborg (Ulfborgin kihlakunta) * Vemb (Hjermin kihlakunta) Vuoden 2007 kuntauudistuksessa se liitettiin Holstebron kuntaan. == Lähteet == Luokka:Tanskan entiset kunnat Luokka:Holstebron kunta
Sepelsorsa

Sepelsorsa (Speculanas specularis) on eteläamerikkalainen sorsalintu. Se on sukunsa ainoa laji. Sepelsorsia on jäljellä alle 10 000 yksilöä. == Koko ja ulkonäkö == Sepelsorsa on keskikokoinen sorsalintu, sen pituus on 46–64 cm. Sepelsorsan tärkein tuntomerkki on sen niskan valkoinen seppel ja posken valkoinen läikkä. Muuten sen pää on tummanruskea. Linnun vartalo on vaaleamman ruskeansävyinen. Melkein mustissa siivissä on purppuranpunainen peili. == Levinneisyys == Sepelsorsia tavataan Andeilla Chilessä ja Argentiinassa. == Elinympäristö == Useimmat sepelsorsat elävät nopeasti virtaavien jokien varrella metsäisillä vuorenrinteillä 1 800 metrin korkeuteen asti. Niitä tavataan myös kosteikoilla, lammilla ja järvillä varsinaisen metsän ulkopuolella. == Lisääntyminen == Sepelsorsat munivat loka-marraskuussa. Tarhalintujen on havaittu hautovan noin 30 päivää. == Ravinto == Sepelsorsat syövät vesikasvien siemeniä, lehtiä ja varsia, vaihtelevassa määin vesihyönteisiä ja joskus myös kuivan maan kasvien lehtiä. == Lähteet == Luokka:Sorsat
Matti J. Kaleva

Matti J. Kaleva (s. 1943) on suomalainen valokuvaaja, valokuvauksen opettaja ja graafinen suunnittelija. Kaleva opiskeli 1960-luvulla mainostoimistotyön ohessa aamuisin Mainosgraafikkojen koulussa ja töiden jälkeen Ateneumin iltalinjalla graafista suunnittelua. Koska hänellä jo tuolloin oli kokemusta sekä valokuvauksesta että visualistin työstä, hänet nimitettiin 1960-luvun lopulla työpaikkansa, mainostoimisto Liikemainonta-McCannin kuvausosaston päälliköksi. Pian toimiston oma kuvaustoiminta siirrettiin Kalevan omistamalle yritykselle, joka sai yhä toimia toimiston tiloissa. Samoihin aikoihin Kaleva aloitti valokuvaopinnot Taideteollisessa korkeakoulussa, mutta käytännössä jo hankitun kokemuksen ansiosta opiskelu vaihtui pian opetustyöksi paitsi Helsingissä, myös Lahden muotoiluinstituutin valokuvaajalinjalla. Valokuva- alan taiteellisiin ja poliittisiin riitoihin 1970-luvulla kyllästyneenä Kaleva suuntautui koulutustyössään taidevalokuvauksesta ”käyttökuvan” kuten mainos- ja muotokuvauksen ja graafisen suunnittelun pariin ja perusti Valokuvaviestinnän instituutin (VAVI) 1982 ja Visuaaliviestinnän instituutin (VVI) 1988. Opetustyön ja mainosvalokuvauksen lisäksi Kaleva on ollut aktiivisesti mukana valokuva-alan järjestöissä, kuten Suomen Valokuvaajain Liitossa (nykyään Suomen Ammattivalokuvaajat ryAmmattivalokuvaajat.fi. Viitattu 30.6.2014. ja Finnfotossa. Kaleva toimi Suomen mainosvalokuvaajat ry:n puheenjohtajana 1977. Vuosina 1997–2000 hän toimi irlantilaisen Dublin Institute of Technologyn kansainvälisenä valokuvatutkinnon tarkastajana. Matti J. Kaleva on tunnettu myös veneily- ja veneenrakennusharrastuksestaan. ==Lähteet== ==Aiheesta muualla== *Matti J. Kalevan blogi Luokka:Suomalaiset valokuvaajat Luokka:Vuonna 1943 syntyneet Luokka:Elävät henkilöt
4 × 800 metrin viestijuoksu

4 × 800 metrin viestijuoksu on yleisurheilun viestikilpailu, jossa viestinviejä juoksee 800 metriä kuljettaen viestikapulaa ja lopuksi antaa kapulan seuraavalle juoksijalle. Viimeinen eli neljäs juoksija juoksee maaliin. Matkaa ei juosta MM-kilpailuissa tai olympialaisissa, mutta IAAF pitää kirjaa maailmanennätyksistä. Miesten ennätys on 7.02,43, ja sen juoksi Kenian joukkue (Joseph Mwengi Mutua, William Yiampoy, Ismael Kipngetich Kombich, Wilfred Bungei) Brysselissä 25. elokuuta 2006. Naisten ennätyksen 7.50,17 teki Neuvostoliiton joukkue (Nadežda Olizarenko, Ljubov Gurina, Ljudmila Borisova ja Irina Podjalovskaja) Moskovassa 5. elokuuta 1984. == Lähteet == Luokka:Viestijuoksu
Carnianajokoira

Carnianajokoira (Segugio Carnico) on italialainen koirarotu, jota FCI ja Italian Kennelliitto eivät kumpikaan ole hyväksyneet. == Alkuperä == Rotu on kotoisin Friuli-Venezia Giulian autonomiselta alueelta, tarkemmin sanottuna Friulissa sijaitsevasta Carniasta. Sen keskeisintä elinseutua ovat paikalliset vuoret ja kukkulat. Vaikka 1970-luvulla se oli seudulla erittäin yleinen, nykyisin elossa arvioidaan olevan enää 50 yksilöä.Zacchetti, L. Italian Breeds of Dogs: Segugio Carnico - Carnico Scenthounds. Agrarian Instruction Online. Viitattu 8.10.2013. == Lähteet == === Viitteet === Luokka:Italialaiset koirarodut Luokka:FCI:n ulkopuoliset rodut Luokka:Ajokoirat
Simo Jaatinen

Simo Tuomas Johannes Jaatinen (28. lokakuuta 1924 Huittinen – 31. toukokuuta 1999) oli Vesihallituksen pääjohtaja. Hän oli koulutukseltaan diplomi- insinööri.Kuka kukin on 1978, s. 289. Jaatinen oli Tie- ja vesirakennushallituksen ylijohtaja 1965–1970, vesihallituksen pääjohtaja vuodesta 1970.Facta 2001, osa 7, p. 33. WSOY 1981. Hänen johdollaan vesihallitus pyrki toiminnassaan avoimuuteen, jota edistettiin muun muassa perustamalla tarpeen mukaan toimikuntia ja pitämällä tiedotustilaisuuksia. Jaatinen jäi virastaan eläkkeelle vuonna 1990. Jaatisen puoliso oli Pirkko Valpasuo-Jaatinen, joka toimi 1970-luvulla vesihallituksen tiedotussihteerinä mutta siirtyi myöhemmin maatalouden vesiensuojelun tehtäviin. == Lähteet == ==Kirjallisuutta== *Kauppi, Lea 1999. Pääjohtaja Simo Jaatinen, vesivarojen hoidon uudistaja. Vesitalous 4/1999. Luokka:Suomalaiset insinöörit Luokka:Vuonna 1924 syntyneet Luokka:Vuonna 1999 kuolleet Luokka:Valtionlaitosten johtajat‎
Jukka Kröger

Jukka "Kosmo" Kröger (s. 1979 Helsinki) on suomalainen muusikko, joka on toiminut HIM-yhtyeen ja Herra Ylpön & Ihmisten rumpalina ja Maple Crossin kitaristina. Kröger oli vuonna 1999 alternative metal -yhtye FM2000:n perustajajäseniä. Kröger jätti yhtyeen vuonna 2010 päätettyään keskittyä Herra Ylppö & Ihmiset -yhtyeeseen. Hänen ensiesiintymisensä HIM:ssä tapahtui 25. heinäkuuta 2015 Qstock-festivaaleilla. Marraskuussa 2017 Krögerin ilmoitettiin liittyneen Rytmihäiriöön. Kröger valmistui muusikoksi Jyväskylän ammattiopistosta keväällä 2007. == Lähteet == Luokka:Suomalaiset metallimusiikin rumpalit Luokka:Suomalaiset rockrumpalit Luokka:HIMin jäsenet Luokka:Vuonna 1979 syntyneet Luokka:Elävät henkilöt
Martti I. Jaatinen

Martti Ilmari Jaatinen (s. 30. toukokuuta 1934 Sortavalan maalaiskunta) on suomalainen arkkitehti, tekniikan tohtori ja professoriMikkeli nyt. Hän valmistui arkkitehdiksi 1965 Teknillisestä korkeakoulusta. Hän on työskennellyt Arkkitehtitoimisto Kaija ja Heikki Sirenin arkkitehtina 1960–1965 ja sen jälkeen vuodesta 1966 puolisonsa sisustusarkkitehti Anna- Maija Jaatisen kanssa arkkitehtuuritoimisto Anna-Maija ja Martti I. Jaatisen johtajana.Kuka kukin on 1978 Hänen merkittäviä töitään ovat: * Hotelli Waskia (Vaasa) 1972 * Rantasipi Sveitsi (Hyvinkää) 1972, laajennus 1976 * Hotelli Korpilampi (Espoo) 1977 yhdessä Anna-Maija Jaatisen kanssa ==Julkaisuja== * Kerrostalon kuolema (2003) ISBN 952-5478270 * Karjalan kartat (1997) ISBN 951-3109720 * Tie suomalaisessa maisemassa. WSOY, 1967 == Lähteet == Luokka:Suomalaiset arkkitehdit Luokka:Vuonna 1934 syntyneet Luokka:Elävät henkilöt
Tohtori Uni

Tohtori Uni (Doctor Sleep) on yhdysvaltalaisen kirjailijan Stephen Kingin vuonna 2013 julkaistu kauhuromaani, joka on jatkoa vuoden 1977 kirjalle Hohto. Kirjan suomennos ilmestyi vuonna 2014, ja sen on suomentanut Ilkka Rekiaro. Kirjan pohjalta on tehty myös elokuva, joka sai ensi-iltansa vuonna 2019. == Juoni == Hohdon pikkupoika Dan Torrance on kasvanut aikuiseksi, mutta edelleen Overlook-hotellissa tapahtuneet lapsuuden kokemukset vaivaavat häntä. Dan tapaa 12-vuotiaan tytön, jolla on sama hohtamisen lahja kuin Danilla. Hänen perässään on joukko yliluonnollisia hirviöitä, jotka tarvitsevat tytön hohtoa elääkseen. Danin menneisyyden piinaama elämä saa suunnan: hänen täytyy pelastaa tyttö. Luokka:Stephen Kingin romaanit Luokka:Yhdysvaltalaiset kauhuromaanit Luokka:Vuoden 2013 kirjat
Lloyd’s List

Lloyd’s List on lontoolainen meriliikenteen uutisia välittävä lehti. Se on perustettu vuonna 1734, ja se on näin yksi maailman vanhimmista yhtäjaksoisesti ilmestyneistä sanomalehdistä. Lehti lopetti paperille painetun version julkaisun joulukuussa 2013. == Lähteet == == Aiheesta muualla == * Viralliset kotisivut Luokka:Brittiläiset sanomalehdet Luokka:Merenkulku Luokka:Merihistoria
Kai Nordberg (valokuvaaja)

Kai Albert Juhani Nordberg (s. 1936 Helsinki) on suomalainen valokuvaaja. Nordberg kiinnostui poikaiässä valokuvauksesta kemian ja fysiikan kokeiluja tehdessään. Äidin lapsuudenystävä, valo- ja elokuvaaja Björn Soldan asui Lontoossa, yöpyi joskus Suomen-vierailuillaan Nordbergien kotona ja kiinnitti huomiota Kai-pojan kuvaajanlahjoihin. Nordberg pääsi ylioppilaaksi 1956, yritti työn ohella opiskella valtiotieteitä Helsingin yliopistossa ja valmistui merkonomiksi 1961. Hän toimi jo 1953–1956 valokuvaajaharjoittelijana Matti A. Pitkäsen johdolla Finlandia-Kuva Oy:ssä ja sitten Pitkäsen studiossa, sekä valokuvaajana Allotria-Filmissä ja Aho & Soldan Oy:ssä. Vuonna 1958 hän toimi jonkin aikaa yhteisessä studiossa Jouko Levannon kanssa, sitten freelancerinä kunnes 1965 perusti Kai Nordberg Ky:n. Nordberg kuuluu Suomen valokuvataiteen museon säätiön ja Finnfoton perustajajäseniin ja on toiminut molempien puheenjohtajana.Kai Nordberg: Fysiikka ja kemia ajoivat kuvaamaan, teoksessa Nordberg toimi Suomen mainosvalokuvaajat ry:n puheenjohtajana 1972–1976 ja on yhdistyksen kunniajäsen.Vuonna 2000 Nordberg valittiin eurooppalaisten valokuvaajien ammatillista eturyhmää edustavan Pyramide Europen puheenjohtajaksi. Valokuva-lehden päätoimittajana hän toimi 1989–1990. Nordberg sai taiteilija-apurahan 1979 ja taiteen valtionpalkinnon 1985. ==Näyttelyt== *Katuja ja kujia 1981. *Kirjailijoita 1983, 1984, 1987, 1989. *À Paris 1986. *Paris encore 1990. *Paris vu par Kai Nordberg 1990. ==Teoksia== *Uki Kiviranta (teksti), Kai Nordberg (valokuvat): Kankaanpää: kuvia ja kertomuksia pitäjästä, joka syntyi erämaahan, kasvoi kaupungiksi ja jossa käden taitoa ja osaamista arvostetaan, se on Eurooppaa. Kustannuskiila 1990. ISBN 951-657-319-3. *(toim. yhdessä Tuomo-Juhani Vuorenmaan kanssa): Valokuvaajan tekijänoikeusopas. Finnfoto, Musta Taide 2006. ISBN 951-97527-8-1. Teoksen verkkoversio (pdf) ==Lähteet== Luokka:Suomalaiset valokuvaajat Luokka:Vuonna 1936 syntyneet Luokka:Elävät henkilöt
Kōhei Kameyama

Kohei Kameyama (, s. 28. joulukuuta 1988 Miyagi) on japanilainen telinevoimistelija. Hän edustaa Tokushukai Gymnastic Clubia ja hänen päävalmentajanaan toimii Isao Yoneda ja apuvalmentajana Tomoharu Suno. Kameyama voitti hevosvoimistelun maailmanmestaruuden Antwerpenissa 2013 pistein 15,833. Hän kukisti hopean jakaneet Daniel Corralin ja Max Whitlockin 0,2 pisteellä. Karsintakilpailussa Kameyama oli ollut kahdeksas, viimeinen finaaliin selviytynyt. Hän saavutti joukkuekilpailun MM-hopeaa Nanningissa 2014. == Lähteet == Luokka:Japanilaiset telinevoimistelijat Luokka:Vuonna 1988 syntyneet Luokka:Elävät henkilöt
Papuansorsa

Papuansorsa (Salvadorina waigiuensis) on harvinainen sorsalintu, joka on Uudessa-Guineassa kotoperäinen laji. Se on sukunsa ainoa laji. == Koko ja ulkonäkö == Papuansorsa kasvaa 38–43 cm pitkäksi ja painaa 400–525 grammaa. Sillä on pitkulainen vartalo ja ruskeansävyinen juovikas höyhenpeite. Nokka on kirkkaan keltainen. Koiraan ja naaraan voi erottaa silmien väristä: koiraan silmät ovat punaiset, naaraan taas ruskeat. == Levinneisyys == Papuansorsaa tavataan Indonesiassa ja Papua-Uusi-Guineassa. == Lähteet == Luokka:Sorsat
Daniel Corral

Daniel Corral Barron (s. 25. tammikuuta 1990 Ensenada, Baja California, Meksiko) on meksikolainen telinevoimistelija. Hän edustaa Club de Gimnasia de Ensenada -seuraa ja hänen päävalmentajanaan on Oscar Aguirre ja apuvalmentajana Ernesto González Castillo. Corral voitti Pan-Amerikan kisoissa Guadalajarassa 2011 kultaa nojapuilla ja hevosella. Lontoon olympialaisissa 2012 hän sijoittui nojapuilla viidenneksi. Kazanin universiadeissa 2013 hän oli hevosella toinen. Saman vuoden Antwerpenin MM-kilpailuissa hän jakoi hevosen hopean Max Whitlockin kanssa pistein 15,633. == Lähteet == Luokka:Meksikolaiset telinevoimistelijat Luokka:Vuonna 1990 syntyneet Luokka:Elävät henkilöt
Cornelius Stewart

Cornelius Stewart (s. 7. lokakuuta 1989) on saintvincentläinen jalkapalloilija, joka on pelipaikaltaan laitahyökkääjä. Hän on edustanut kauden vaasalaista Veikkausliiga-seuraa VPSa kaudella 2014 ja kemiläistä PS Kemiä kaudella 2016.Vaasan Palloseuran kotisivut Viitattu 29.3.2014. Stewart on aikaisemmin esiintynyt muun muassa Vancouver Whitecapsin riveissä USSF Division 2 -liigassa. Kaudella 2011 hänellä oli sopimus Pohjois-Amerikan MLS- liigaan siirtyneen Vancouver Whitecaps FC:n kanssa, mutta Stewart pelasi koko kauden seuran reservijoukkueessa. Cornelius Stewart tuli Suomeen Ykkösessä pelanneeseen oululaiseen OPS:ään. Hän pelasi hyvän kauden oululaisseurassa. Näillä näytöillä hän siirtyi pelaamaan Veikkausliigaa vaasalaisen VPS:n riveissä kaudella 2014. Loukkaantumisten sävyttämän Veikkausliigakauden jälkeen hän siirtyi Ykköseen nousseeseen kemiläiseen PS Kemiin. Stewart pelasi PS Kemi kaksi kautta eli myös seuran ensimmäisen Veikkauliigakauden. Kaudeksi 2017 Stewart siirtyi Malediiveille T.C. Sports Club-seuraan. Hän on edustanut Saint Vincent ja Grenadiinien U20 ja miesmaajoukkuetta 39 kertaa ja tehnyt pelaamissaan otteluissa 22 maalia. Stewart kuului Saint Vincentin joukkueeseen myös vuosien 2010 ja 2012 Karibian mestaruusturnauksissa.Caribbean Football Database Viitattu 9.10.2013. Viimeisimmät maaottelut Stewart on pelannut vuoden 2018 MM-karsinnoissa. == Lähteet == == Asiasta muualla == *Stewart transfermarkt-sivuilla *Stewart soccerpunter-sivuilla Luokka:Saintvincentiläiset jalkapalloilijat Luokka:Vuonna 1989 syntyneet Luokka:Elävät henkilöt